title: 2014/881/ΕΕ: Σύσταση της Επιτροπής, της 18ης Νοεμβρίου 2014 , σχετικά με τη διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας

text:
               12.12.2014

               EL

               Επίσημη Εφημερίδα της Ευρωπαϊκής Ένωσης

               L 356/520

      ΣΥΣΤΑΣΗ ΤΗΣ ΕΠΙΤΡΟΠΗΣ
      της 18ης Νοεμβρίου 2014
      σχετικά με τη διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας

         (2014/881/ΕΕ)

      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
      Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 30 παράγραφος 1,
      Εκτιμώντας τα ακόλουθα:

                  (1)

                  Σύμφωνα με το τμήμα 7.3.4 του παραρτήματος του κανονισμού (ΕΕ) αριθ. 1299/2014 της Επιτροπής (2) (ΤΠΔ ΥΠΔ) και με το τμήμα 7.3.4 του παραρτήματος του κανονισμού (ΕΕ) αριθ. 1301/2014 της Επιτροπής (3) (ΤΠΔ ENE), για τις υφιστάμενες σιδηροδρομικές γραμμές για τις οποίες δεν προβλέπεται έργο ανακαίνισης ή αναβάθμισης είναι προαιρετική η απόδειξη του επιπέδου συμμόρφωσής τους με τις βασικές παραμέτρους των τεχνικών προδιαγραφών διαλειτουργικότητας (ΤΠΔ). Ομοίως, για υφιστάμενες γραμμές ενταγμένες σε έργα που δεν υπόκεινται σε διαδικασία επαλήθευσης «ΕΚ» θα πρέπει επίσης να είναι προαιρετική η απόδειξη του επιπέδου συμμόρφωσής τους με τις βασικές παραμέτρους των τεχνικών προδιαγραφών διαλειτουργικότητας (ΤΠΔ).

                  (2)

                  Ο διαχειριστής υποδομής πρέπει να έχει τη δυνατότητα να συμπληρώνει, προαιρετικά, το μητρώο υποδομής με τις πληροφορίες που αφορούν το επίπεδο συμμόρφωσης υφιστάμενης γραμμής με τις βασικές παραμέτρους των ΤΠΔ. Πρέπει να συνιστάται στερεότυπη διαδικασία για την απόδειξη του επιπέδου συμμόρφωσης με τις βασικές παραμέτρους των ΤΠΔ.

                  (3)

                  Το παράρτημα της σύστασης 2011/622/ΕΕ της Επιτροπής (4) αναφέρεται σε προηγούμενες εκδόσεις των ΤΠΔ ΥΠΔ και ΕΝΕ και πρέπει, συνεπώς, να επικαιροποιηθεί.

                  (4)

                  Για λόγους σαφήνειας και απλούστευσης, είναι προτιμότερο να αντικατασταθεί η σύσταση 2011/622/ΕΕ της Επιτροπής από την παρούσα σύσταση.

                  (5)

                  Αφού συμβουλεύθηκε την επιτροπή που αναφέρεται στο άρθρο 29 της οδηγίας 2008/57/ΕΚ σχετικά με το εν λόγω μέτρο,

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

                  1.

                  Η διαδικασία που προβλέπεται στο παράρτημα πρέπει να εφαρμόζεται για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας.

                  2.

                  Η παρούσα σύσταση αντικαθιστά τη σύσταση 2011/622/ΕΕ.

         Βρυξέλλες, 18 Νοεμβρίου 2014.

               Για την Επιτροπή

            Violeta BULC

               Μέλος της Επιτροπής

         (1)  ΕΕ L 191 της 18.7.2008, σ. 1.

         (2)  Κανονισμός (ΕΕ) αριθ. 1299/2014 της Επιτροπής, της 18ης Νοεμβρίου 2014, σχετικά με την τεχνική προδιαγραφή διαλειτουργικότητας για το υποσύστημα «υποδομή» του σιδηροδρομικού συστήματος της Ευρωπαϊκής Ένωσης (βλέπε σελίδα 1 της παρούσας Επίσημης Εφημερίδας).

         (3)  Κανονισμός (ΕΕ) αριθ. 1301/2014 της Επιτροπής, της 18ης Νοεμβρίου 2014, σχετικά με την τεχνική προδιαγραφή διαλειτουργικότητας που αφορά το υποσύστημα «ενέργεια» του σιδηροδρομικού συστήματος της Ένωσης (βλέπε σελίδα 179 της παρούσας Επίσημης Εφημερίδας).

         (4)  Σύσταση 2011/622/ΕΕ της Επιτροπής, της 20ής Σεπτεμβρίου 2011, σχετικά με τη διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας (ΕΕ L 243 της 21.9.2011, σ. 23).

         ΠΑΡΑΡΤΗΜΑ
         1.   Εισαγωγή

         1.1.   Τεχνικό πεδίο εφαρμογής

         Η παρούσα διαδικασία αφορά τα ακόλουθα υποσυστήματα του σιδηροδρομικού συστήματος της Ευρωπαϊκής Ένωσης:

                     α)

                     το δομικό υποσύστημα «υποδομή»· και

                     β)

                     το δομικό υποσύστημα «ενέργεια».

               Τα υποσυστήματα αυτά περιλαμβάνονται στον κατάλογο υποσυστημάτων του παραρτήματος II σημείο 1 της οδηγίας 2008/57/ΕΚ.
         1.2.   Γεωγραφικό πεδίο εφαρμογής

         Το γεωγραφικό πεδίο εφαρμογής της παρούσας διαδικασίας είναι το σιδηροδρομικό σύστημα της ΕΕ, όπως ορίζεται στην οδηγία 2008/57/ΕΚ.
         1.3.   Ορισμοί

         Για τους σκοπούς της παρούσας διαδικασίας, νοούνται ως:
         α)   «ΥΥ»: υπάρχουσα υποδομή (μόνιμες εγκαταστάσεις) που δεν υπόκειται στη διαδικασία επαλήθευσης «ΕΚ»·
         β)   «απόδειξη της συμμόρφωσης ΥΥ»: επαλήθευση του κατά πόσον οι βασικές παράμετροι υποσυστήματος και/ή ενός στοιχείου των υφιστάμενων γραμμών συμμορφώνονται με τις απαιτήσεις των σχετικών ΤΠΔ·
         γ)   «πιστοποιητικό απόδειξης ΥΥ»: το έγγραφο που εκδίδεται από ανεξάρτητο αξιολογητή ως αποτέλεσμα της απόδειξης συμμόρφωσης ΥΥ·
         δ)   «δήλωση απόδειξης ΥΥ»: το έγγραφο που εκδίδεται από αιτούντα αφού λάβει πιστοποιητικό απόδειξης ΥΥ.
         2.   Διαδικασία για την απόδειξη της συμμόρφωσης των υφιστάμενων γραμμών με τις τεχνικές προδιαγραφές διαλειτουργικότητας

         2.1.   Σκοπός

         Για την απόδειξη της συμμόρφωσης των υφιστάμενων μόνιμων εγκαταστάσεων με τις ΤΠΔ επιτρέπεται να εφαρμόζεται η ακόλουθη διαδικασία χωρίς να υπόκεινται σε διαδικασία επαλήθευσης «ΕΚ».
         Η διαδικασία αυτή δεν είναι υποχρεωτική, αλλά είναι δυνατόν να εφαρμόζεται προαιρετικά.
         2.2.   Διαδικασία για την απόδειξη του επιπέδου συμμόρφωσης με τις βασικές παραμέτρους των ΤΠΔ

         2.2.1.   Η διαδικασία για την απόδειξη του επιπέδου συμμόρφωσης με τις βασικές παραμέτρους των ΤΠΔ είναι η απόδειξη της συμμόρφωσης ΥΥ. Στο πλαίσιο της διαδικασίας αυτής, ο αιτών πληροί τις υποχρεώσεις που ορίζονται στα σημεία 2.2.2, 2.2.3, 2.2.5.2 και 2.2.5.3, και βεβαιώνει και δηλώνει με αποκλειστική του ευθύνη ότι το σχετικό υποσύστημα, το οποίο έχει υπαχθεί στις διατάξεις του σημείου 2.2.4, πληροί τις απαιτήσεις της σχετικής (των σχετικών) ΤΠΔ.
         2.2.2.   Ο αιτών υποβάλλει αίτηση απόδειξης της συμμόρφωσης ΥΥ του υποσυστήματος σε ανεξάρτητο αξιολογητή της επιλογής του.
         Η αίτηση περιλαμβάνει:

                     α)

                     το ονοματεπώνυμο και τη διεύθυνση του αιτούντα και, εάν η αίτηση υποβάλλεται από τον εξουσιοδοτημένο αντιπρόσωπο, επιπλέον το ονοματεπώνυμο και τη διεύθυνση του εξουσιοδοτημένου αντιπροσώπου· και

                     β)

                     την τεχνική τεκμηρίωση.

               2.2.3.   Τεχνική τεκμηρίωση
         2.2.3.1.   Ο αιτών συντάσσει την τεχνική τεκμηρίωση και τη θέτει στη διάθεση του ανεξάρτητου αξιολογητή που αναφέρεται στο σημείο 2.2.4. Η εν λόγω τεκμηρίωση πρέπει να καθιστά δυνατή την απόδειξη της συμμόρφωσης των υφιστάμενων υποσυστημάτων με τις βασικές παραμέτρους της σχετικής (των σχετικών) ΤΠΔ.
         2.2.3.2.   Η τεχνική τεκμηρίωση περιλαμβάνει, κατά περίπτωση, τα ακόλουθα στοιχεία:

                     α)

                     γενική περιγραφή του υφιστάμενου υποσυστήματος·

                     β)

                     τα αναγκαία έγγραφα για την κατάρτιση του τεχνικού φακέλου·

                     γ)

                     πίνακα των εναρμονισμένων προτύπων και/ή άλλων σχετικών τεχνικών προδιαγραφών των οποίων τα στοιχεία έχουν δημοσιευθεί στην Επίσημη Εφημερίδα της Ευρωπαϊκής Ένωσης και/ή των εθνικών τεχνικών προδιαγραφών που έχουν κοινοποιηθεί δυνάμει του άρθρου 17 παράγραφος 3 της οδηγίας 2008/57/ΕΚ, τα οποία εφαρμόζονται πλήρως ή εν μέρει, καθώς και περιγραφές των λύσεων που εφαρμόζονται για την τήρηση των απαιτήσεων της σχετικής (των σχετικών) ΤΠΔ σε περίπτωση που δεν έχουν εφαρμοσθεί τα εν λόγω εναρμονισμένα ή εθνικά πρότυπα. Αν τα εναρμονισμένα ή εθνικά πρότυπα έχουν εφαρμοσθεί εν μέρει, στην τεχνική τεκμηρίωση προσδιορίζονται τα μέρη που έχουν εφαρμοστεί·

                     δ)

                     τους όρους χρήσης του υποσυστήματος (περιορισμοί διάρκειας ή απόστασης λειτουργίας, όρια φθοράς κ.λπ.)·

                     ε)

                     τις περιγραφές και επεξηγήσεις που είναι αναγκαίες για την κατανόηση της λειτουργίας και της συντήρησης του υποσυστήματος·

                     στ)

                     τις προϋποθέσεις για τη συντήρηση και την τεχνική τεκμηρίωση σχετικά με τη συντήρηση του υποσυστήματος·

                     ζ)

                     τυχόν τεχνικές απαιτήσεις οι οποίες καθορίζονται στη σχετική (στις σχετικές) ΤΠΔ και πρέπει να λαμβάνονται υπόψη κατά τη συντήρηση ή τη λειτουργία του υποσυστήματος·

                     η)

                     τυχόν άλλα ενδεδειγμένα τεχνικά στοιχεία που αποδεικνύουν ότι οι προηγούμενοι έλεγχοι ή δοκιμές έχουν διενεργηθεί επιτυχώς, υπό παρόμοιες συνθήκες, από αρμόδιους φορείς.

               2.2.3.3.   Ο αιτών θέτει την τεχνική τεκμηρίωση στη διάθεση των αρμόδιων εθνικών αρχών καθ' όλη τη διάρκεια ζωής του υποσυστήματος.
         2.2.4.   Διαδικασία για την απόδειξη του επιπέδου συμμόρφωσης με τις βασικές παραμέτρους των ΤΠΔ.
         2.2.4.1.   Ο ανεξάρτητος αξιολογητής που έχει επιλεγεί από τον αιτούντα λαμβάνει υπόψη τα στοιχεία των εξετάσεων, ελέγχων ή δοκιμών που έχουν διενεργηθεί από άλλους φορείς ή από τον αιτούντα.
         2.2.4.2.   Τα αποδεικτικά στοιχεία που συγκεντρώνει ο ανεξάρτητος αξιολογητής πρέπει να είναι κατάλληλα και επαρκή για να αποδειχθεί το επίπεδο συμμόρφωσης με τις απαιτήσεις της (των) σχετικής(-ών) ΤΠ και ότι εκτελέστηκαν όλοι οι απαιτούμενοι και κατάλληλοι έλεγχοι και δοκιμές.
         2.2.4.3.   Εάν το υφιστάμενο υποσύστημα πληροί τις απαιτήσεις της σχετικής (των σχετικών) ΤΠΔ, ο ανεξάρτητος αξιολογητής δύναται να εκδώσει πιστοποιητικό απόδειξης ΥΥ.
         2.2.5.   Δήλωση απόδειξης ΥΥ
         2.2.5.1.   Ο αιτών συντάσσει έγγραφη δήλωση απόδειξης ΥΥ για το υποσύστημα και τη διατηρεί καθ' όλη τη διάρκεια ζωής του υποσυστήματος. Η δήλωση απόδειξης ΥΥ προσδιορίζει το υποσύστημα για το οποίο έχει συνταχθεί.
         2.2.5.2.   Η δήλωση απόδειξης ΥΥ και τα συνοδευτικά έγγραφα συντάσσονται σύμφωνα με το κεφάλαιο 2.5 της παρούσας διαδικασίας.
         2.2.5.3.   Αντίγραφο της δήλωσης απόδειξης ΥΥ διατίθεται στις αρμόδιες αρχές κατόπιν σχετικού αιτήματος.
         2.2.6.   Τεχνικός φάκελος
         2.2.6.1.   Ο ανεξάρτητος αξιολογητής είναι υπεύθυνος για την κατάρτιση του τεχνικού φακέλου που συνοδεύει τη δήλωση απόδειξης ΥΥ.
         2.2.6.2.   Ο τεχνικός φάκελος που συνοδεύει τη δήλωση απόδειξης ΥΥ υποβάλλεται από τον αιτούντα.
         2.2.6.3.   Ο αιτών διατηρεί αντίγραφο του τεχνικού φακέλου καθ' όλη τη διάρκεια ζωής του υποσυστήματος· αντίγραφο του τεχνικού φακέλου αποστέλλεται σε οποιοδήποτε άλλο κράτος μέλος υποβάλλει σχετικό αίτημα.
         2.3.   Χαρακτηριστικά προς αξιολόγηση

         Τα χαρακτηριστικά προς αξιολόγηση κατά την εφαρμογή της διαδικασίας για την απόδειξη του επιπέδου συμμόρφωσης με τις βασικές παραμέτρους των ΤΠΔ παρατίθενται:

                     —

                     στον πίνακα 1 για το υποσύστημα «υποδομή» και

                     —

                     στον πίνακα 2 για το υποσύστημα «ενέργεια».

            Πίνακας 1

            Αξιολόγηση του υποσυστήματος «υποδομή» για την απόδειξη της συμμόρφωσης ΥΥ

                     Χαρακτηριστικά προς αξιολόγηση (ΣΣ ΤΠΔ)

                     Υφιστάμενη γραμμή που δεν υπόκειται σε επαλήθευση ΕΚ

                     Ειδικές διαδικασίες αξιολόγησης

                     1

                     2

                     Περιτύπωμα ελεύθερης διατομής (4.2.3.1)

                     X

                     6.2.4.1

                     Απόσταση γεωμετρικών αξόνων τροχιών (4.2.3.2)

                     X

                     6.2.4.2

                     Μέγιστες κλίσεις (4.2.3.3)

                     X

                     Ελάχιστη ακτίνα οριζόντιας καμπύλης (4.2.3.4)

                     X

                     6.2.4.4

                     Ελάχιστη ακτίνα κατακόρυφης καμπύλης (4.2.3.5)

                     X

                     6.2.4.4

                     Ονομαστικό εύρος τροχιάς (4.2.4.1)

                     X

                     6.2.4.3

                     Υπερύψωση (4.2.4.2)

                     X

                     6.2.4.4

                     Ανεπάρκεια υπερύψωσης (4.2.4.3)

                     X

                     6.2.4.4
                     6.2.4.5

                     Απότομη μεταβολή της ανεπάρκειας υπερύψωσης (4.2.4.4)

                     X

                     6.2.4.4

                     Ισοδύναμη κωνικότητα (4.2.4.5)

                     X

                     6.2.4.6

                     Διατομή κεφαλής σιδηροτροχιάς για αμιγή γραμμή (4.2.4.6)

                     άνευ αντικειμένου

                     6.2.4.7

                     Επίκλιση σιδηροτροχιάς (4.2.4.7)

                     X

                     Γεωμετρία σχεδιασμού αλλαγών τροχιάς και διασταυρώσεων (4.2.5.1)

                     X

                     6.2.4.8

                     Χρήση διασταυρώσεων καρδιάς κινητής αιχμής (4.2.5.2)

                     X

                     6.2.4.8

                     Μέγιστο μήκος χωρίς καθοδήγηση σε σταθερές αμβλείες διασταυρώσεις (4.2.5.3)

                     X

                     6.2.4.8

                     Αντοχή τροχιάς σε κατακόρυφα φορτία (4.2.6.1)

                     X

                     6.2.5

                     Διαμήκης αντοχή τροχιάς (4.2.6.2)

                     X

                     6.2.5

                     Εγκάρσια αντοχή τροχιάς (4.2.6.3)

                     X

                     6.2.5

                     Αντοχή νέων γεφυρών σε φορτία κυκλοφορίας (4.2.7.1)

                     άνευ αντικειμένου

                     Ισοδύναμη κατακόρυφη φόρτιση για επιδράσεις νέων χωματουργικών έργων και ώθησης γαιών (4.2.7.2)

                     άνευ αντικειμένου

                     Αντοχή νέων τεχνικών κατασκευών επάνω από τροχιές ή προσκείμενων σε τροχιές (4.2.7.3)

                     άνευ αντικειμένου

                     Αντοχή υφιστάμενων γεφυρών και χωματουργικών έργων σε φορτία κυκλοφορίας (4.2.7.4)

                     X

                     6.2.4.10

                     Το όριο για άμεση δράση όσον αφορά την ευθυγράμμιση (4.2.8.1)

                     άνευ αντικειμένου

                     Το όριο για άμεση δράση όσον αφορά τη διαμήκη διακύμανση στάθμης (4.2.8.2)

                     άνευ αντικειμένου

                     Το όριο για άμεση δράση όσον αφορά τη στρέβλωση τροχιάς (4.2.8.3)

                     άνευ αντικειμένου

                     Το όριο για άμεση δράση όσον αφορά το εύρος τροχιάς ως μεμονωμένη ατέλεια (4.2.8.4)

                     άνευ αντικειμένου

                     Το όριο για άμεση δράση όσον αφορά την υπερύψωση (4.2.8.5)

                     άνευ αντικειμένου

                     Το όριο για άμεση δράση όσον αφορά τις αλλαγές τροχιάς και τις διασταυρώσεις (4.2.8.6)

                     άνευ αντικειμένου

                     Ωφέλιμο μήκος αποβαθρών (4.2.9.1)

                     X

                     Ύψος των αποβαθρών (4.2.9.2)

                     X

                     Διάκενο αποβάθρας (4.2.9.3)

                     X

                     6.2.4.11

                     Διάταξη τροχιάς κατά μήκος αποβαθρών (4.2.9.4)

                     X

                     Μέγιστη διακύμανση πίεσης σε σήραγγες (4.2.10.1)

                     X

                     6.2.4.12

                     Επίδραση πλευρικών ανέμων (4.2.10.2)

                     X

                     6.2.4.13

                     Παράσυρση έρματος (4.2.10.3)

                     Ανοικτό σημείο

                     Χιλιομετρικοί δείκτες (4.2.11.1)

                     X

                     Ισοδύναμη κωνικότητα σε κατάσταση λειτουργίας (4.2.11.2)

                     άνευ αντικειμένου

                     Αποκομιδή λυμάτων (4.2.12.2)

                     X

                     6.2.4.14

                     Εγκαταστάσεις εξωτερικού καθαρισμού αμαξοστοιχιών (4.2.12.3)

                     X

                     6.2.4.14

                     Ανεφοδιασμός με νερό (4.2.12.4)

                     X

                     6.2.4.14

                     Ανεφοδιασμός με καύσιμα (4.2.12.5)

                     X

                     6.2.4.14

                     Ρευματοληψία σε κρηπίδωμα (4.2.12.6)

                     X

                     6.2.4.14

                     Εφαρμογή στοιχείων διαλειτουργικότητας

                     άνευ αντικειμένου

            Πίνακας 2

            Αξιολόγηση του υποσυστήματος «ενέργεια» για την απόδειξη της συμμόρφωσης ΥΥ

                     Χαρακτηριστικά προς αξιολόγηση (ΕΝΕ ΤΠΔ)

                     Υφιστάμενη γραμμή που δεν υπόκειται σε επαλήθευση ΕΚ

                     Ειδικές διαδικασίες αξιολόγησης

                     1

                     2

                     Τάση και συχνότητα (4.2.3)

                     X

                     Παράμετροι σχετιζόμενες με τις επιδόσεις του συστήματος τροφοδότησης (4.2.4)

                     X

                     6.2.4.1

                     Ικανότητα ρευματοδοσίας, συστήματα ΣΡ, αμαξοστοιχίες σε στάση (4.2.5),

                     X

                     6.1.4.2

                     Αναγεννητική πέδηση (4.2.6)

                     X

                     6.2.4.2

                     Διευθετήσεις συντονισμού προστασίας ηλεκτρισμού (4.2.7)

                     X

                     6.2.4.3

                     Αρμονικά και δυναμικά φαινόμενα για συστήματα παροχής ηλεκτρικής ισχύος έλξης εναλλασσόμενου ρεύματος (4.2.8)

                     X

                     6.2.4.4

                     Γεωμετρία της εναέριας γραμμής επαφής (4.2.9)

                     X

                     Περιτύπωμα παντογράφου (4.2.10)

                     X

                     Μέση δύναμη επαφής (4.2.11)

                     X

                     Δυναμική συμπεριφορά και ποιότητα λήψης ρεύματος (4.2.12),

                     X

                     6.1.4.1, 6.2.4.5

                     Διαπόσταση παντογράφων για σχεδιασμό εναέριας γραμμής επαφής (4.2.13)

                     X

                     Υλικό καλωδίου επαφής (4.2.14)

                     X

                     Τμήματα διαχωρισμού φάσης (4.2.15)

                     X

                     Τμήματα διαχωρισμού συστήματος (4.2.16)

                     X

                     Διατάξεις για την προστασία από ηλεκτροπληξία (4.2.18)

                     X

                     6.2.4.6

                     Κανόνες συντήρησης (4.5)

                     X

                     6.2.4.7

               2.4.   Απαιτήσεις για τον ανεξάρτητο αξιολογητή

         2.4.1.   Η απόδειξη της συμμόρφωσης ΥΥ για υφιστάμενες γραμμές διενεργείται από ανεξάρτητο αξιολογητή της επιλογής του αιτούντα. Ο ανεξάρτητος αξιολογητής επιτρέπεται να είναι εξωτερικός φορέας ή εσωτερικό τμήμα του διαχειριστή υποδομής.
         2.4.2.   Όσον αφορά τη σιδηροδρομική υποδομή, ο ανεξάρτητος αξιολογητής πρέπει να έχει:

                     α)

                     τη δέουσα τεχνική κατάρτιση·

                     β)

                     ικανοποιητική γνώση των απαιτήσεων σχετικά με την αξιολόγηση που διενεργεί και επαρκή πρακτική πείρα στην εκτέλεση των σχετικών δοκιμών· και

                     γ)

                     την ικανότητα να συντάσσει πιστοποιητικά απόδειξης και τεχνική τεκμηρίωση ΥΥ τα οποία συνιστούν το επίσημο πρακτικό των αξιολογήσεων που διενεργήθηκαν.

               2.4.3.   Όταν ανεξάρτητος αξιολογητής αποτελεί εσωτερικό τμήμα του διαχειριστή υποδομής, πρέπει να πληροί τις ακόλουθες προϋποθέσεις:

                     α)

                     ο αξιολογητής και το προσωπικό του έχουν διακριτή οργανωτική δομή και μεθόδους αναφοράς που διασφαλίζουν την αμεροληψία τους·

                     β)

                     ούτε ο αξιολογητής ούτε το προσωπικό του επιτρέπεται να φέρουν ευθύνη για τη λειτουργία ή τη συντήρηση των προϊόντων που αξιολογούν και ούτε επιτρέπεται να ασκούν οποιαδήποτε δραστηριότητα που ενδέχεται να αντιβαίνει στην ανεξαρτησία της κρίσης τους ή την ακεραιότητά τους σε σχέση με τις δραστηριότητες αξιολόγησης,

               2.5.   Δήλωση απόδειξης

         2.5.1.   Η δήλωση απόδειξης ΥΥ και τα συνοδευτικά έγγραφα φέρουν ημερομηνία και υπογραφή.
         2.5.2.   Η δήλωση αυτή συντάσσεται στην ίδια γλώσσα με τον τεχνικό φάκελο και περιλαμβάνει τα ακόλουθα στοιχεία:

                     α)

                     τα στοιχεία αναφοράς στη διαδικασία που αποδεικνύει τη συμμόρφωση των υφιστάμενων γραμμών με τις τεχνικές προδιαγραφές διαλειτουργικότητας·

                     β)

                     την εμπορική επωνυμία και την πλήρη διεύθυνση του αιτούντος ή του εγκατεστημένου στην ΕΕ εξουσιοδοτημένου αντιπροσώπου του (αν ενεργεί ο αντιπρόσωπος, πρέπει επίσης να δηλώνεται η εμπορική επωνυμία του αιτούντος)·

                     γ)

                     συνοπτική περιγραφή του υποσυστήματος·

                     δ)

                     το όνομα και τη διεύθυνση του ανεξάρτητου αξιολογητή ο οποίος διενήργησε την απόδειξη της συμμόρφωσης ΥΥ·

                     ε)

                     τα στοιχεία αναφοράς των εγγράφων που περιέχει ο τεχνικός φάκελος·

                     στ)

                     όλες τις εφαρμοστέες προσωρινές ή οριστικές διατάξεις τις οποίες πρέπει να πληροί το υποσύστημα, και ιδίως τυχόν περιορισμούς ή προϋποθέσεις επιχειρησιακής λειτουργίας·

                     ζ)

                     εάν είναι προσωρινή, την περίοδο ισχύος της δήλωσης απόδειξης ΥΥ·

                     η)

                     το ονοματεπώνυμο του υπογράφοντος.


title: Σύσταση (ΕΕ) 2015/1029 του Συμβουλίου, της 19ης Ιουνίου 2015, με σκοπό να τερματιστεί η κατάσταση υπερβολικού δημοσιονομικού ελλείμματος στο Ηνωμένο Βασίλειο

text:
               30.6.2015

               EL

               Επίσημη Εφημερίδα της Ευρωπαϊκής Ένωσης

               L 163/55

         ΣΫΣΤΑΣΗ (ΕΕ) 2015/1029 ΤΟΥ ΣΥΜΒΟΥΛΊΟΥ
   της 19ης Ιουνίου 2015
   με σκοπό να τερματιστεί η κατάσταση υπερβολικού δημοσιονομικού ελλείμματος στο Ηνωμένο Βασίλειο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 7,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης, (ΣΛΕΕ) τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Δυνάμει της παραγράφου 4 του πρωτοκόλλου αριθ. 15 για ορισμένες διατάξεις που αφορούν το Ηνωμένο Βασίλειο της Μεγάλης Βρετανίας και της Βόρειας Ιρλανδίας, το οποίο προσαρτάται στη Συνθήκη για την Ευρωπαϊκή Ένωση και τη ΣΛΕΕ, η υποχρέωση που υφίσταται βάσει του άρθρου 126 παράγραφος 1 της Συνθήκης για τη λειτουργία της Ευρωπαϊκής Ένωσης περί αποφυγής των υπερβολικών ελλειμμάτων γενικής κυβέρνησης δεν ισχύει για το Ηνωμένο Βασίλειο παρά μόνον εφόσον υιοθετήσει το ευρώ. Η παράγραφος 5 του πρωτοκόλλου προβλέπει ότι το Ηνωμένο Βασίλειο προσπαθεί να αποφεύγει τα υπερβολικά δημοσιονομικά ελλείμματα.

               (3)

               Το Σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης, ως μέσου ενίσχυσης των συνθηκών για σταθερότητα τιμών και ισχυρή διατηρήσιμη ανάπτυξη που ευνοούν τη δημιουργία απασχόλησης.

               (4)

               Στις 8 Ιουλίου 2008 το Συμβούλιο αποφάσισε, σύμφωνα με το άρθρο 104 παράγραφος 6 της Συνθήκης για την ίδρυση της Ευρωπαϊκής Κοινότητας (ΣΕΚ), ότι υφίσταται υπερβολικό έλλειμμα στο Ηνωμένο Βασίλειο και εξέδωσε σύσταση για τη διόρθωση του υπερβολικού ελλείμματος το αργότερο μέχρι το οικονομικό έτος 2009-10, σύμφωνα με το άρθρο 104 παράγραφος 7 ΣΕΚ και το άρθρο 3 του κανονισμού (ΕΚ) αριθ. 1467/97 του Συμβουλίου (1)
                   (2).

               (5)

               Σύμφωνα με το άρθρο 104 παράγραφος 8 της Συνθήκης ΕΚ, το Συμβούλιο αποφάσισε, στις 27 Απριλίου 2009, ότι το Ηνωμένο Βασίλειο δεν είχε λάβει μέτρα ανταποκρινόμενο στη σύσταση του Συμβουλίου της 8ης Ιουλίου 2008 (3). Στις 2 Δεκεμβρίου 2009, το Συμβούλιο εξέδωσε αναθεωρημένες συστάσεις βάσει του άρθρου 126 παράγραφος 7 της ΣΛΕΕ και συνιστούσε στο Ηνωμένο Βασίλειο να θέσει τέλος στην κατάσταση υπερβολικού ελλείμματος έως το οικονομικό έτος 2014-15. Στις 6 Ιουλίου 2010, η Επιτροπή κατέληξε στο συμπέρασμα ότι, σύμφωνα με τις εαρινές προβλέψεις της Επιτροπής για το 2010, το Ηνωμένο Βασίλειο είχε αναλάβει αποτελεσματική δράση σύμφωνα με τη σύσταση του Συμβουλίου της 2ας Δεκεμβρίου 2009 και, ως εκ τούτου, έκρινε ότι τη συγκεκριμένη χρονική στιγμή δεν ήταν αναγκαία καμία περαιτέρω ενέργεια στο πλαίσιο της διαδικασίας υπερβολικού ελλείμματος.

               (6)

               Στις 19 Ιουνίου 2015 σύμφωνα με το άρθρο 126 παράγραφος 8 της ΣΛΕΕ, το Συμβούλιο διαπίστωσε ότι το Ηνωμένο Βασίλειο δεν είχε αναλάβει αποτελεσματική δράση κατά την περίοδο 2010-11 έως 2014-15 ανταποκρινόμενο στη σύσταση του Συμβουλίου της 2ας Δεκεμβρίου 2009.

               (7)

               Σύμφωνα με το άρθρο 126 παράγραφος 7 της ΣΛΕΕ και το άρθρο 3 του κανονισμού (ΕΚ) αριθ. 1467/97, το Συμβούλιο υποχρεούται να απευθύνει συστάσεις στο ενδιαφερόμενο κράτος μέλος προκειμένου να τερματιστεί η κατάσταση υπερβολικού ελλείμματος εντός καθορισμένου χρονικού διαστήματος. Με τη σύσταση πρέπει να καθορίζεται μέγιστη προθεσμία έξι μηνών προκειμένου το κράτος μέλος να λάβει αποτελεσματικά μέτρα για τη διόρθωση του υπερβολικού ελλείμματος. Επιπλέον, με τη σύσταση για τη διόρθωση του υπερβολικού ελλείμματος το Συμβούλιο πρέπει να καλεί το οικείο κράτος μέλος να επιτύχει ετήσιους δημοσιονομικούς στόχους οι οποίοι, με βάση τις προβλέψεις στις οποίες βασίζεται η σύσταση, συνεπάγονται ελάχιστη ετήσια βελτίωση του διαρθρωτικού ισοζυγίου, ήτοι του κυκλικά προσαρμοσμένου ισοζυγίου, εξαιρουμένων των έκτακτων και λοιπών προσωρινών μέτρων, κατά τουλάχιστον 0,5 % του ΑΕΠ, ως σημείο αναφοράς.

               (8)

               Στις επικαιροποιημένες εαρινές προβλέψεις της Επιτροπής του 2015 (4) προβλέπεται αύξηση του πραγματικού ΑΕΠ κατά 2,4 % την περίοδο 2015-16 και 2,1 % την περίοδο 2016-17, έπειτα από αύξηση 2,8 % την περίοδο 2014-15 (5). Η κύρια συνεισφορά στην ανάπτυξη και κατά τα δύο έτη απορρέει από την εγχώρια ζήτηση. Η ιδιωτική κατανάλωση αναμένεται να ανακάμψει σταδιακά κατά την περίοδο που καλύπτουν οι προβλέψεις, δεδομένου ότι η αύξηση των ονομαστικών μισθών επιταχύνεται και ο πληθωρισμός παραμένει σε χαμηλά επίπεδα. Ο πληθωρισμός μειώθηκε ταχέως από το μέγιστο σημείο του 5,2 %, τον Σεπτέμβριο του 2011 σε 0,1 % το πρώτο τρίμηνο του 2015. Αναμένεται να αυξηθεί σε 1,1 % το τελευταίο τρίμηνο του 2015 με ετήσια εκτίμηση 0,4 %, και περαιτέρω σε 1,6 % το 2016. Οι επενδύσεις προβλέπεται ότι θα μειωθούν κάπως από το 2014 αλλά θα παραμείνουν σε σχετικά υψηλά επίπεδα λόγω των ευνοϊκών όρων δανεισμού, των υγιών εταιρικών κερδών και της έντονης ζήτησης. Ο εξωτερικός τομέας προβλέπεται ότι θα συνεχίσει να συμβάλει αρνητικά στην ανάπτυξη, αλλά σε μικρότερο βαθμό, καθώς βελτιώνονται οι προοπτικές για τη ζώνη του ευρώ, τον μεγαλύτερο εμπορικό εταίρο του Ηνωμένου Βασιλείου. Τα ποσοστά απασχόλησης είναι σημαντικά, ενώ το ποσοστό ανεργίας αναμένεται να μειωθεί στο 5,4 % το 2015 και στο 5,3 % το 2016.

               (9)

               Το έλλειμμα της γενικής κυβέρνησης μειώθηκε από το μέγιστο σημείο του 10,9 % του ΑΕΠ την περίοδο 2009-10 σε 5,2 % του ΑΕΠ την περίοδο 2014-15. Το διαρθρωτικό ισοζύγιο μειώθηκε από 8,0 % του ΑΕΠ σε 4,7 % του ΑΕΠ κατά την ίδια περίοδο. Η μέση ετήσια βελτίωση στη διαρθρωτική προσπάθεια ανήλθε σε 0,7 % μεταξύ των περιόδων 2010-11 και 2014-15. Η μέση ετήσια προσαρμοσμένη διαρθρωτική προσπάθεια κατά την περίοδο αυτή υπολογίζεται σε 1,1 % του ΑΕΠ, μετά την προσαρμογή της όσον αφορά την επίδραση των αναθεωρήσεων στη δυνητική αύξηση της παραγωγής μεταξύ των τρεχουσών προβλέψεων και εκείνων στις οποίες βασίζεται η σύσταση του Συμβουλίου της 2ας Δεκεμβρίου 2009, καθώς και όσον αφορά τις επιπτώσεις της εξέλιξης των εσόδων σε σύγκριση με τις τυπικές ελαστικότητες στην αύξηση του ΑΕΠ. Τα περισσότερα μέτρα του σχεδίου εξυγίανσης ορίστηκαν στον προϋπολογισμό έκτακτης ανάγκης τον Ιούνιο του 2010 που ανήλθε στο 2,5 % του ΑΕΠ κατά την περίοδο 2010-11 έως 2014-15. Λίγο περισσότερο από το ένα τέταρτο αφορούσε φορολογικά μέτρα, ενώ οι περικοπές δαπανών αντιστοιχούσαν στα υπόλοιπα τρία τέταρτα. Η υπόλοιπη δημοσιονομική εξυγίανση, ύψους περίπου 1 % του ΑΕΠ, εφαρμόστηκε μέσω των δύο δημοσιονομικών ανακοινώσεων πριν από τον προϋπολογισμό του Ιουνίου 2010 και τους μεταγενέστερους προϋπολογισμούς και φθινοπωρινές δηλώσεις μέχρι τον Νοέμβριο του 2014. Σημειώθηκαν ορισμένες μεταφορές μεταξύ τρεχουσών και κεφαλαιουχικών δαπανών και η περίοδος εξυγίανσης επεκτάθηκε έως την περίοδο 2018-19.

               (10)

               Το ακαθάριστο έλλειμμα της γενικής κυβέρνησης μειώθηκε από 42,7 % του ΑΕΠ την περίοδο 2007-08 σε 88,4 % του ΑΕΠ την περίοδο 2014-15, διατηρούμενο πάνω από την τιμή αναφοράς της Συνθήκης από την περίοδο 2009-10. Η δυναμική του πρωτογενούς ελλείμματος και οι παρεμβάσεις στον χρηματοπιστωτικό τομέα, με την εθνικοποίηση δύο τραπεζών, συνέβαλαν στην εν λόγω αύξηση του χρέους. Με βάση τις εαρινές προβλέψεις της Επιτροπής για το 2015, προβλέπεται περαιτέρω οριακή αύξηση του δείκτη χρέους προς το ΑΕΠ. Παράλληλα, τα εκτός ισολογισμού στοιχεία που σχετίζονται με τις παρεμβάσεις στον χρηματοπιστωτικό τομέα θα μπορούσαν να έχουν θετική επίπτωση στη μελλοντική εξέλιξη του χρέους.

               (11)

               Δεδομένου ότι το ονομαστικό έλλειμμα κατά την περίοδο 2014-15 ανερχόταν σε 5,2 % του ΑΕΠ, το Ηνωμένο Βασίλειο δεν διόρθωσε υπερβολικό έλλειμμα εντός της προθεσμίας που ορίζεται στη σύσταση του Συμβουλίου της 2ας Δεκεμβρίου 2009. Τούτο οφείλεται στο γεγονός ότι το Ηνωμένο Βασίλειο δεν έλαβε επαρκή μέτρα, σε συνδυασμό με πολύ δυσμενέστερη θέση εκκίνησης όσον αφορά την ανάπτυξη, που σταθεροποιήθηκε στο 2,3 % αφού αναθεωρήθηκε προς τα κάτω κατά 1,0 ποσοστιαία μονάδα την περίοδο 2008-09. Η έκδοση αναθεωρημένης σύστασης για το Ηνωμένο Βασίλειο δυνάμει του άρθρου 126 παράγραφος 7 της ΣΛΕΕ, η οποία θα ορίζει νέα προθεσμία για τη διόρθωση του υπερβολικού ελλείμματος είναι δικαιολογημένη σύμφωνα με τους κανόνες του Συμφώνου Σταθερότητας και Ανάπτυξης.

               (12)

               Σε ένα πλαίσιο μεγάλης αβεβαιότητας όσον αφορά τις οικονομικές και δημοσιονομικές εξελίξεις, ο δημοσιονομικός στόχος που προτείνεται για το τελευταίο έτος της περιόδου διόρθωσης του ελλείμματος θα πρέπει να καθορίζεται σε επίπεδο ελαφρώς χαμηλότερο από την τιμή αναφοράς της Συνθήκης, ώστε να διασφαλιστεί η αποτελεσματική και διαρκής διόρθωση του υπερβολικού ελλείμματος εντός της ταχθείσας προθεσμίας.

               (13)

               Η χορήγηση νέας προθεσμίας ενός έτους, σύμφωνα με τον γενικό κανόνα που προβλέπει ο κανονισμός (ΕΚ) αριθ. 1467/97 του Συμβουλίου, θα ήταν υπερβολικά αυστηρή στην περίπτωση του Ηνωμένου Βασιλείου, διότι θα συνεπαγόταν προσαρμογή του ονομαστικού ελλείμματος της τάξης του 2,2 % του ΑΕΠ. Μια τέτοια προσαρμογή την περίοδο 2015-16 θα ήταν δυνατό να θέσει σε κίνδυνο την πρόσφατη ακόμη ανάκαμψη της αύξησης των πραγματικών μισθών και, ως εκ τούτου, να έχει αρνητικές επιπτώσεις για την ανάπτυξη. Θα απαιτούσε επίσης την εφαρμογή πρόσθετων μέτρων με πολύ αυστηρό χρονοδιάγραμμα. Με βάση τις επικαιροποιημένες εαρινές προβλέψεις της Επιτροπής του 2015, μια τέτοια προσαρμογή θα είχε πολύ αρνητική επίπτωση στην οικονομική ανάπτυξη. Ως εκ τούτου, κρίνεται σκόπιμο να επεκταθεί κατά δύο έτη η προθεσμία ώστε να δοθεί στο Ηνωμένο Βασίλειο να θέσει τέλος στην κατάσταση υπερβολικού ελλείμματος.

               (14)

               Η χορήγηση δύο επιπλέον ετών για τη διόρθωση του υπερβολικού ελλείμματος προϋποθέτει ενδιάμεσους στόχους για το ονομαστικό έλλειμμα 4,1 % του ΑΕΠ την περίοδο 2015 -16 και 2,7 % του ΑΕΠ την περίοδο 2016-17. Οι στόχοι αυτοί καθιστούν αναγκαία τη βελτίωση του διαρθρωτικού δημοσιονομικού ισοζυγίου κατά 0,5 % του ΑΕΠ και 1,1 % του ΑΕΠ, αντίστοιχα. Το βασικό σενάριο αντιστοιχεί στις επικαιροποιημένες εαρινές προβλέψεις της Επιτροπής του 2015, οι οποίες λαμβάνουν υπόψη προηγουμένως ανακοινωθέντα μέτρα διακριτικής ευχέρειας της τάξης του 1,4 % του ΑΕΠ την περίοδο 2015-16 και 2016-17, τα οποία κατά τρία τέταρτα περίπου αφορούν περικοπές δαπανών. Η εν λόγω πορεία προσαρμογής προβλέπει επαρκές περιθώριο ασφαλείας σε σχέση με την τιμή αναφοράς του 3 % του ΑΕΠ για το έλλειμμα και θεωρείται ότι θα είναι λιγότερο επιβλαβής για την ανάπτυξη, επιτρέποντας παράλληλα την πραγματοποίηση της ελάχιστης απαιτούμενης ετήσιας διαρθρωτικής βελτίωσης του 0,5 % του ΑΕΠ. Για την επίτευξη αυτών των στόχων, το Ηνωμένο Βασίλειο οφείλει να εφαρμόσει πλήρως και εγκαίρως τα μέτρα που εξαγγέλθηκαν μέχρι και το 2015, ενώ κάθε τροποποίηση του προϋπολογισμού σε σχέση με τα τρέχοντα σχέδια πρέπει να είναι δημοσιονομικά ουδέτερη. Στην περίπτωση αυτή, δεν θα απαιτηθεί κανένα επιπλέον μέτρο πέραν εκείνων που έχουν ήδη ανακοινωθεί,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1)

               Το Ηνωμένο Βασίλειο καλείται να θέσει τέλος στην παρούσα κατάσταση υπερβολικού ελλείμματος το αργότερο μέχρι την περίοδο 2016-17.

               2)

               Ο στόχος που πρέπει να επιτύχει το Ηνωμένο Βασίλειο όσον αφορά το ονομαστικό έλλειμμα είναι 4,1 % του ΑΕΠ την περίοδο 2015-16 και 2,7 % του ΑΕΠ την περίοδο 201617, που θα πρέπει να αντιστοιχεί σε βελτίωση του διαρθρωτικού ισοζυγίου κατά 0,5 % του ΑΕΠ την περίοδο 2015-16 και 1,1 % του ΑΕΠ την περίοδο 2016-17, με βάση τις επικαιροποιημένες εαρινές προβλέψεις της Επιτροπής του 2015.

               3)

               Το Ηνωμένο Βασίλειο θα πρέπει να εφαρμόσει πλήρως τα μέτρα εξυγίανσης που περιλαμβάνονται σε όλους τους προϋπολογισμούς και τις φθινοπωρινές δηλώσεις μέχρι και τον προϋπολογισμό του 2015, προκειμένου να επιτύχει τη συνιστώμενη διαρθρωτική προσπάθεια, ενώ τυχόν τροποποιήσεις των υφιστάμενων σχεδίων θα πρέπει να είναι δημοσιονομικά ουδέτερες. Το Ηνωμένο Βασίλειο θα πρέπει να προσδιορίσει αναλυτικά τις περικοπές δαπανών κατά την προσεχή επανεξέταση των δαπανών. Οι εν λόγω περικοπές είναι απαραίτητες για να εξασφαλιστεί η διόρθωση του υπερβολικού ελλείμματος το αργότερο την περίοδο 2016-17.

               4)

               Το Ηνωμένο Βασίλειο θα πρέπει να επιταχύνει τη μείωση του ονομαστικού ελλείμματος την περίοδο 2015-16 και 2016-17 αν οι οικονομικές, χρηματοπιστωτικές και δημοσιονομικές συνθήκες αποδειχθούν καλύτερες από τις αναμενόμενες. Τα μέτρα δημοσιονομικής εξυγίανσης θα πρέπει να εξασφαλίζουν μόνιμη βελτίωση του διαρθρωτικού ισοζυγίου της ευρύτερης δημόσιας διοίκησης χωρίς να ζημιώνουν την ανάπτυξη. Ειδικότερα, θα πρέπει να αποφευχθούν περαιτέρω περικοπές των κεφαλαιουχικών δαπανών.

               5)

               Το Συμβούλιο ορίζει ως καταληκτική ημερομηνία την 15η Οκτωβρίου 2015 προκειμένου το Ηνωμένο Βασίλειο να i) λάβει αποτελεσματικά μέτρα και ii) να υποβάλει, σύμφωνα με το άρθρο 3 παράγραφος 4α του κανονισμού (ΕΚ) αριθ. 1467/97, αναλυτική έκθεση σχετικά με τη στρατηγική εξυγίανσης που προβλέπεται για την επίτευξη των στόχων.

         Εξάλλου, οι αρχές του Ηνωμένου Βασιλείου θα πρέπει i) να συμμορφωθούν με την υποχρέωση να ορίσουν έναν μεσοπρόθεσμο στόχο προϋπολογισμού, όπως προβλέπεται στο Σύμφωνο Σταθερότητας και Ανάπτυξης και ii) να εφαρμόσουν τις προβλεπόμενες μεταρρυθμίσεις για την αύξηση της νόμιμης ηλικίας συνταξιοδότησης, προκειμένου να συμβάλουν στην ενίσχυση της μακροπρόθεσμης διατηρησιμότητας των δημόσιων οικονομικών.
   Τέλος, προκειμένου να εξασφαλιστεί η επιτυχία της στρατηγικής δημοσιονομικής εξυγίανσης, θα πρέπει η εξυγίανση να υποστηριχθεί και από συνολικές διαρθρωτικές μεταρρυθμίσεις, σύμφωνα με τις συστάσεις που απηύθυνε το Συμβούλιο στο Ηνωμένο Βασίλειο στο πλαίσιο του Ευρωπαϊκού Εξαμήνου, και ιδίως εκείνες που αφορούν το προληπτικό σκέλος της διαδικασίας μακροοικονομικών ανισορροπιών.
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

      Λουξεμβούργο, 19 Ιουνίου 2015.

            Για το Συμβούλιο

            Ο Πρόεδρος

         J. REIRS

      (1)  Κανονισμός (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (ΕΕ L 209 της 2.8.1997, σ. 6).

      (2)  Όλα τα έγγραφα που αφορούν τη διαδικασία υπερβολικού ελλείμματος του Ηνωμένου Βασιλείου δημοσιεύονται στην ιστοσελίδα: http://ec.europa.eu/economy_finance/economic_governance/sgp/deficit/countries/uk_en.htm

      (3)  Απόφαση του Συμβουλίου, της 27ης Απριλίου 2009, με την οποία διαπιστώνεται, σύμφωνα με το άρθρο 104 παράγραφος 8 της συνθήκης, ότι η δράση την οποία ανέλαβε το Ηνωμένο Βασίλειο κατ' εφαρμογή των συστάσεων του Συμβουλίου της 8ης Ιουλίου 2008, σύμφωνα με το άρθρο 104 παράγραφος 7 της συνθήκης, είναι ανεπαρκής (ΕΕ L 132 της 29.5.2009, σ. 11).

      (4)  Η αύξηση του ΑΕΠ για το πρώτο τρίμηνο του 2015 δημοσιεύθηκε μετά την ολοκλήρωση των εαρινών προβλέψεων της Επιτροπής του 2015, ως εκ τούτου η τρέχουσα αξιολόγηση σχετικά με τη λήψη αποτελεσματικών μέτρων βασίζεται σε επικαιροποιημένες προβλέψεις.

      (5)  Οι δημοσιευθείσες εαρινές προβλέψεις παρουσιάζουν μόνο αριθμητικά στοιχεία υπολογισμού κατά ημερολογιακά έτη. Οι τιμές για τα οικονομικά έτη υπολογίζονται από το τριμηνιαίο προφίλ των δημοσιευόμενων προβλέψεων.


title: Σύσταση (ΕΕ) 2016/136 της Επιτροπής, της 28ης Ιανουαρίου 2016, σχετικά με την εφαρμογή μέτρων κατά της κατάχρησης των φορολογικών συμβάσεων [κοινοποιηθείσα υπό τον αριθμό C(2016) 271]

text:
               2.2.2016

               EL

               Επίσημη Εφημερίδα της Ευρωπαϊκής Ένωσης

               L 25/67

         ΣΫΣΤΑΣΗ (ΕΕ) 2016/136 ΤΗΣ ΕΠΙΤΡΟΠΉΣ
   της 28ης Ιανουαρίου 2016
   σχετικά με την εφαρμογή μέτρων κατά της κατάχρησης των φορολογικών συμβάσεων

         [κοινοποιηθείσα υπό τον αριθμό C(2016) 271]

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Οι φορολογικές συμβάσεις διαδραματίζουν σημαντικό ρόλο για την ενθάρρυνση της αποτελεσματικότητας του διασυνοριακού εμπορίου, μέσω της βελτίωσης της ασφάλειας για τους φορολογουμένους όσον αφορά τις διεθνείς συναλλαγές τους. Με τη σύναψη μιας φορολογικής σύμβασης, τα συμβαλλόμενα κράτη συμφωνούν να κατανέμουν τα δικαιώματα φορολόγησης μεταξύ τους με σκοπό την εξάλειψη της διπλής φορολογίας και, ως εκ τούτου, την προώθηση της οικονομικής δραστηριότητας και ανάπτυξης. Οι φορολογικές συμβάσεις δεν θα πρέπει να δημιουργούν ευκαιρίες για μη επιβολή ή μείωση της φορολογίας μέσω αναζήτησης ευνοϊκότερης φορολογικής σύμβασης (treaty shopping) ή άλλων καταχρηστικών στρατηγικών, που απλώς ματαιώνουν τους σκοπούς των εν λόγω συμβάσεων και υπονομεύουν τα φορολογικά έσοδα των συμβαλλομένων κρατών. Η Ευρωπαϊκή Επιτροπή στηρίζει πλήρως τις προσπάθειες για την αντιμετώπιση της κατάχρησης των φορολογικών συμβάσεων.

               (2)

               Μετά τη δημοσίευση της έκθεσης «Αντιμετώπιση της διάβρωσης της φορολογικής βάσης και της μετατόπισης κερδών (BEPS)», τον Φεβρουάριο του 2013, ο ΟΟΣΑ και οι χώρες της G20 ενέκριναν ένα σχέδιο δράσης 15 σημείων για την αντιμετώπιση της BEPS, τον Σεπτέμβριο του 2013. Ως αποτέλεσμα της κοινής ενέργειας, τον Οκτώβριο του 2015 δημοσιεύθηκαν τελικές εκθέσεις για τις δράσεις 6 (πρόληψη της χορήγησης οφελών βάσει των συμβάσεων σε ακατάλληλες περιστάσεις) και 7 (πρόληψη της τεχνητής αποφυγής του καθεστώτος μόνιμης εγκατάστασης). Σε αμφότερες τις εκθέσεις προτείνονται αλλαγές στο μοντέλο φορολογικής σύμβασης του ΟΟΣΑ και την ένταξη στο πολυμερές μέσο υλοποίησης των αποτελεσμάτων των εργασιών σχετικά με θέματα φορολογικών συμβάσεων έως το τέλος του 2016, σύμφωνα με την εντολή που είχε δοθεί από το σχέδιο ΟΟΣΑ-G20. Από κοινού, οι προτεινόμενες στις δύο εκθέσεις αλλαγές αναμένεται ότι θα επιτρέπουν στις χώρες να αντιμετωπίσουν τα προβλήματα BEPS που σχετίζονται με φορολογικές συμβάσεις.

               (3)

               Η τελική έκθεση σχετικά με τη δράση 6 επισημαίνει την κατάχρηση των φορολογικών συμβάσεων, και ιδίως την αναζήτηση ευνοϊκότερης φορολογικής σύμβασης, ως σημαντική πηγή ανησυχιών σχετικών με τη BEPS και προτείνει μια προσέγγιση βασισμένη σε διάφορους τύπους διασφαλίσεων κατά της εν λόγω κατάχρησης των διατάξεων των συμβάσεων και σε κάποιο βαθμό ευελιξίας όσον αφορά τον τρόπο χρήσης τους. Επιπλέον του να προτείνει μια διευκρίνιση ότι οι φορολογικές συμβάσεις δεν αποσκοπούν στη δημιουργία ευκαιριών για διπλή αποφυγή της φορολόγησης, η έκθεση συνιστά, μεταξύ άλλων, τη συμπερίληψη στο πολυμερές μέσο ενός γενικού κανόνα για την καταπολέμηση των καταχρήσεων, με βάση μια «δοκιμή κύριου σκοπού» (principal purpose test — PPT) των συναλλαγών ή των διακανονισμών.

               (4)

               Η τελική έκθεση σχετικά με τη δράση 7 διακρίνει, ιδίως, τους μεσιτικούς διακανονισμούς και την εκμετάλλευση των ειδικών εξαιρέσεων από τον ορισμό της μόνιμης εγκατάστασης (permanent establishment — PE) ως τις πλέον κοινές στρατηγικές για την τεχνητή αποφυγή της φορολογητέας παρουσίας υπό μορφή μόνιμης εγκατάστασης. Οι μεσιτικοί διακανονισμοί κατά κανόνα εκμεταλλεύονται τη σχετικά τυπική προσέγγιση του ισχύοντος άρθρου 5 παράγραφος 5 του μοντέλου φορολογικής σύμβασης του ΟΟΣΑ όσον αφορά τη σύναψη συμβάσεων πώλησης. Οι ειδικές εξαιρέσεις από τον ορισμό της μόνιμης εγκατάστασης, που ισχύουν για δραστηριότητες προπαρασκευαστικού ή επικουρικού χαρακτήρα, όχι μόνον είναι ευάλωτες σε καταχρήσεις μέσω στρατηγικών που βασίζονται σε κατακερματισμένες δραστηριότητες, αλλά επίσης δεν είναι κατάλληλα εξοπλισμένες για την αντιμετώπιση επιχειρηματικών μοντέλων της ψηφιακής οικονομίας. Ως εκ τούτου, η έκθεση προτείνει τροποποιήσεις του άρθρου 5 του μοντέλου φορολογικής σύμβασης του ΟΟΣΑ, προκειμένου να καταστεί περισσότερο ανθεκτικό κατά των τεχνητών δομών που σκοπό έχουν να παρακάμψουν την εφαρμογή του.

               (5)

               Είναι ουσιώδες για την ομαλή λειτουργία της εσωτερικής αγοράς να έχουν τα κράτη μέλη τη δυνατότητα να χρησιμοποιούν αποτελεσματικά φορολογικά συστήματα και να προστατεύουν τις φορολογικές βάσεις τους από κάθε αδικαιολόγητη διάβρωση, λόγω ακούσιας μη φορολόγησης και κατάχρησης, και οι λύσεις για την προστασία της φορολογικής βάσης τους να μην προκαλούν αδικαιολόγητες αναντιστοιχίες και στρεβλώσεις της αγοράς.

               (6)

               Είναι εξίσου σημαντικό, τα μέτρα που χρησιμοποιούν τα κράτη μέλη, προκειμένου να εφαρμόσουν τις δεσμεύσεις που έχουν αναλάβει στο πλαίσιο της BEPS, να ευθυγραμμίζονται με τα συμφωνημένα πρότυπα σε όλη την Ένωση, ώστε να παρέχεται ασφάλεια δικαίου τόσο για τους φορολογουμένους όσο και για τις φορολογικές διοικήσεις.

               (7)

               Προκειμένου να διασφαλιστεί η συμμόρφωση με το δίκαιο της ΕΕ, ο γενικός κανόνας για την καταπολέμηση των καταχρήσεων με βάση δοκιμή κύριου σκοπού, όπως προτείνεται στην τελική έκθεση σχετικά με τη δράση 6, πρέπει να ευθυγραμμιστεί με τη νομολογία του Δικαστηρίου της Ευρωπαϊκής Ένωσης όσον αφορά την κατάχρηση δικαιώματος.

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ
   Η παρούσα σύσταση αφορά την εφαρμογή, από τα κράτη μέλη της Ευρωπαϊκής Ένωσης, μέτρων κατά της κατάχρησης των φορολογικών συμβάσεων.
   2.   ΓΕΝΙΚΟΣ ΚΑΝΟΝΑΣ ΚΑΤΑ ΤΗΣ ΦΟΡΟΑΠΟΦΥΓΗΣ ΜΕ ΒΑΣΗ ΔΟΚΙΜΗ ΚΥΡΙΟΥ ΣΚΟΠΟΥ (PPT)
   Όταν τα κράτη μέλη, στις φορολογικές συμβάσεις που συνάπτουν μεταξύ τους ή με τρίτες χώρες, περιλαμβάνουν έναν γενικό κανόνα κατά της φοροαποφυγής βασισμένο σε δοκιμή κύριου σκοπού, στο πλαίσιο της εφαρμογής του υποδείγματος που προβλέπεται στο μοντέλο φορολογικής σύμβασης του ΟΟΣΑ, τα κράτη μέλη ενθαρρύνονται να προσθέτουν στις εν λόγω συμβάσεις την ακόλουθη τροποποίηση:

      «Με την επιφύλαξη των άλλων διατάξεων της παρούσας σύμβασης, ένα όφελος βάσει της παρούσας σύμβασης δεν χορηγείται όσον αφορά ένα στοιχείο του εισοδήματος ή του κεφαλαίου, αν είναι εύλογο να συναχθεί το συμπέρασμα, λαμβάνοντας υπόψη όλα τα σχετικά πραγματικά περιστατικά και τις περιστάσεις, ότι η λήψη του εν λόγω οφέλους ήταν ένας από τους κύριους σκοπούς οποιουδήποτε διακανονισμού ή συναλλαγής που οδήγησε άμεσα ή έμμεσα στο εν λόγω όφελος, εκτός αν αποδειχθεί ότι ο εν λόγω διακανονισμός ή συναλλαγή
            αντικατοπτρίζει μια γνήσια οικονομική δραστηριότητα ή ότι
          η χορήγηση του εν λόγω οφέλους υπό τις συνθήκες αυτές θα ήταν σύμφωνη με το αντικείμενο και τον σκοπό των σχετικών διατάξεων της παρούσας σύμβασης.»

   3.   ΟΡΙΣΜΟΣ ΤΗΣ ΜΟΝΙΜΗΣ ΕΓΚΑΤΑΣΤΑΣΗΣ (PE)
   Τα κράτη μέλη ενθαρρύνονται, στις φορολογικές συμβάσεις που συνάπτουν μεταξύ τους ή με τρίτες χώρες, να εφαρμόζουν και να χρησιμοποιούν τις προτεινόμενες νέες διατάξεις του άρθρου 5 του μοντέλου φορολογικής σύμβασης του ΟΟΣΑ, προκειμένου να αντιμετωπίζουν την τεχνητή αποφυγή του καθεστώτος μόνιμης εγκατάστασης, όπως ορίζεται στην τελική έκθεση σχετικά με τη δράση 7 του σχεδίου δράσης για την αντιμετώπιση της διάβρωσης της βάσης και της μετατόπισης των κερδών (BEPS).
   4.   ΕΠΑΚΟΛΟΥΘΑ ΜΕΤΡΑ
   Τα κράτη μέλη θα πρέπει να ενημερώσουν την Επιτροπή σχετικά με τα μέτρα που έλαβαν ώστε να συμμορφωθούν με την παρούσα σύσταση, καθώς και με τυχόν μεταβολές που έχουν επέλθει στα εν λόγω μέτρα.
   Η Επιτροπή θα δημοσιεύσει έκθεση σχετικά με την εφαρμογή της παρούσας σύστασης εντός τριετίας από την έκδοσή της.
   5.   ΑΠΟΔΕΚΤΕΣ
   Η παρούσα σύσταση απευθύνεται στα κράτη μέλη.

      Βρυξέλλες, 28 Ιανουαρίου 2016.

            Για την Επιτροπή

         Pierre MOSCOVICI

            Μέλος της Επιτροπής


Avis juridique important

|

31991H0149

91/149/ΕΟΚ: Σύσταση του Συμβουλίου της 18ης Μαρτίου 1991 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως ( 1975 ) ( τέταρτο ΕΤΑ ) για το οικονομικό έτος 1989

Επίσημη Εφημερίδα αριθ. L 075 της 21/03/1991 σ. 0053 - 0053

ΣΥΣΤΑΣΗ ΤΟΥ ΣΥΜΒΟΥΛΙΟΥ  της 18ης Μαρτίου 1991  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) για το οικονομικό έτος 1989  (91/149/ΕΟΚ) ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  τη σύμβαση ΑΚΕ-ΕΟΚ που υπογράφηκε στη Λομέ στις 28 Φεβρουαρίου 1975,  την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 11 Ιουλίου 1975, και ιδίως το άρθρο 31 παράγραφος 3,  το δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,  Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1975) (τέταρτο ΕΤΑ), που εγκρίθηκαν στις 31 Δεκεμβρίου 1989, καθώς και την έκθεση του Ελεγκτικού Συνεδρίου για το οικονομικό έτος 1989, που  συνοδεύεται από τις απαντήσεις της Επιτροπής (4),  Εκτιμώντας:  ότι, δυνάμει του άρθρου 31 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1975) (τέταρτο ΕΤΑ) παρέχεται στην Επιτροπή σύμφωνα με τη διαδικασία του άρθρου 206 της συνθήκης-  ότι η εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), εκ μέρους της Επιτροπής, κατά το οικονομικό έτος 1989, ήταν στο σύνολό της ικανοποιητική,  ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), για το οικονομικό έτος 1989. Βρυξέλλες, 18 Μαρτίου 1991. Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. L 176 της 1. 7. 1976, σ. 8. (2) ΕΕ αριθ. L 25 της 30. 1. 1976, σ. 168. (3) ΕΕ αριθ. L 229 της 20. 8. 1976, σ. 9. (4) ΕΕ αριθ. C 313 της 12. 12. 1990, σ. 197-216 και 305-320.